Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 310

c) Szakmai ismeretekből: — a kovácsolás feltételeit, célját és hatását, — a szabadon alakítható kovácsolás, a sajtolásos kovácsolás lényegét, — a vízszintes kovácsolás alkalmazását, célját és szerszámait, — a kovácsológépek történeti fejlődését és működését, — a művészi kovácsolás technikáját, a kiterített méretek vételét, a formák és figurák kialakításának műveleti sorrendjét. 2.2. Szakmai gyakorlati követelmények A mesterjelölt az elméleti követelmények alapján tudjon tárgyakról műszaki rajzot, rajzról tárgyat, méretarányos műszaki rajzot és szabadkézi vázlatot készíteni. Tudja: — a hevítő berendezések, tüzelőanyagok, szükséges hőmennyiségek és veszteségekkel kapcsolatos számításokat elvégezni, — a kézi kovácsolás szerszámait, eszközeit és segédszerszámait (tűzi fogók, ülőbetétek, fejező és mérőszerszámok) szakszerűen, balesetmentesen használni, — a kézi kovácsolás műveleteit elvégezni, — kézi nyújtást, zömítést, lyukasztást, vágást, hajlítást végezni, — az idomkovácsolás technológiai folyamatait elvégezni, — kovácstűzi hegesztést végezni, — szerszámok hőkezelését, megeresztését, edzését elvégezni, a hibáikat elhárítani, — a gépi kovácsolás műveleteit végezni, — süllyesztékes kalapácsokat, mechanikus kalapácsokat alkalmazni, — a gépi kovácsolás műveleti szerszámait elkészíteni és használni, — a gépi szabadkézi kovácsolás alapműveleteit elvégezni, hibáit elhárítani, — az átkovácsolás mértékét számítani, meghatározni, — a süllyesztékes kovácsolás eljárásait alkalmazni, — a felületeket tisztítani, — az emelő- és szállítóberendezéseket szakszerűen, balesetmentesen használni, — a ló, szarvasmarha, szamár stb. patkolását, körmölését elvégezni, — a művészi kovácsolás alapműveleteit: levelek, egyszerű díszek, formák és figurák kovácsolását végezni. 2001/117. szám IV. A szakmai minősítés és vizsgáztatás rendje A mesterjelöltnek a Mestervizsga Bizottság előtt kell számot adni elméleti felkészültségéről, gyakorlati tudásáról. A mestervizsga célja annak megállapítása, hogy a mesterjelölt — elsajátította-e a tevékenység gyakorlásához mester szinten szükséges szakmai, elméleti, gyakorlati vállalkozási és pedagógiai ismereteket, — képes-e munkáját magas színvonalon végezni, illetve végeztetni, — rendelkezik-e a szakmai követelmények által támasztott tudáselemekkel, gyakorlati készségekkel. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes